شه‌فه‌ق نيوز/ عه‌ميد غوڵام ره‌زا جه‌لالى سه‌رۆك ريكخرياگ وه‌رگرى شارستانى ئيرانى له‌ پاسه‌وان شۆرش ئه‌وه‌ ده‌رخست ك واشنتۆن په‌ياميگ ئاراسته‌ى ته‌هران كردگه‌ دوياى خستنه‌خواره‌وه‌ى ته‌ياره‌ بى ته‌ياره‌وانه‌گه‌و له‌تى وتگه‌ جواو ئه‌را ئى كرده‌وه‌ ديرێد له‌وه‌ر نه‌چگن ئاوڕوێ.
جه‌لالى وت: وڵاته‌يل يه‌كگرتگ له‌ڕێ كه‌ناڵه‌يل دبلۆماسيه‌و ئاشكراى نه‌كردگه‌و نامه‌يگ ئه‌را ته‌هران كلكردگه‌ و له‌تى ئه‌وه‌ ده‌رخستگه‌ ك وه‌ په‌لاماريگ دياريكرياێ له‌ ناوچه‌گه‌ جواو ئه‌و هه‌ڵويسته‌ ئه‌ياده‌وه‌و ئه‌وه‌نه‌ى گرنگى نه‌يرێد ته‌نيا له‌وه‌ر ئاوڕوێ نه‌چگن و داوايش له‌ ئيران كردگه‌ جواو په‌لاماره‌گه‌ێ نه‌يه‌ێده‌و.
جى باسه‌، جه‌لالى هه‌ميش وت: ته‌هران له‌ جواوى جه‌خت له‌وه‌ كردگه‌ هه‌ر په‌لاماريگ جوور ئعلان جه‌نگ زانيمنه‌ى و جواوه‌و ئه‌دريه‌ێد وئيمه‌ ئاگاداريان كرديمنه‌ كى ديارى مه‌يدان جه‌نگ ئه‌كا و ئه‌گه‌ر ده‌س بكه‌ينه‌ جه‌نگ ئيمه‌ ئاشكراى كوتايه‌گه‌ێ ئه‌كه‌يم.
